ආසියානු ක්‍රීඩා තරගාවලියක දී මුල්ම ක්‍රිකට් රන් පදක්කම දිනාගැනීමේ අදහසින් තරගවදින ශ්‍රී ලංකා ක්‍රිකට් කණ්ඩායම වෙනුවෙන් රුපියල් මිලියන 1.7ක් ශ්‍රී ලංකා ක්‍රිකට් ආයතනය වෙන්කර ඇත.පුහුණුවීම්වලට අමතරව තරගාවලියට සහභාගී වන ක්‍රීඩකයන්ගේ ගුවන් ප්‍රවේශපත්, ඉඳුම් හිටුම් හා ආහාරපානවලට යන වියදම් සඳහා මේ රුපියල් මිලියන 1.7ක මුදල වැය කෙරේ.ආසියානු ක්‍රීඩා උළෙල පැවැත්වෙන නොවැම්බර් 12 – 27 කාලයේ දී ජාතික ක්‍රිකට් පිල කොදෙව් කණ්ඩායම සමඟ ශ්‍රී ලංකාවේ දී තරග වදින හෙයින් ‘ඒ’ක්‍රිකට් පිල මේ තරගාවලියට යැවීමට ශ්‍රී ලංකා ක්‍රිකට් ආයතනය තීරණය කළේය.චීනයේ ගුවැන්ෂුහි පැවැත්වෙන ආසියානු ක්‍රීඩා උළෙලේ ක්‍රිකට් තරගවලට ශ්‍රී ලංකාව, පාකිස්තානය හා බංග්ලාදේශය වැනි ටෙස්ට් රටවල් සමඟ ඇෆ්ගනිස්තානය, හොංකොං, මැලේසියාව, මාලදිවයින, සිංගප්පූරුව, නේපාලය හා සත්කාරක චීනය තරග වදිති.ඉන්දියාව මේ තරගාවලියට ක්‍රිකට් කණ්ඩායමක් සහභාගි නොකරන බව කලින්ම පවසා තිබුණි.